રાજ્યમાં 1423 ગ્રામ પંચાયતો માટે મતદાન યોજાઈ ગયું. આ પંચાયતોમાં જામનગર જિલ્લાની 226, ભાવનગર જિલ્લાની 128, આણંદની 125, વડોદરાની 190 તથા વલસાડના ત્રણ તાલુકાની 13 ગ્રામ પંચાયતોનો સમાવેશ થાય છે. આ સાથે અમદવાદ જિલ્લામાં સાણંદ, બાવળા અને ધંધૂકા નગરપાલિકા માટે પણ રવિવારે મતદાન યોજાયું હતું. જ્યારે જામનગરમાં ત્રણ નગરપાલિકા માટે મતદાન થયું હતું. ધ્રોળ નગરપાલિકાની 28 બેઠકો પર કુલ 166 ફોર્મ ભરાયા હતા. ઉલ્લેખનીય છે કે જામનગર અને અરવલ્લી જિલ્લાની કેટાક ગ્રામ પંચાયતો અગાઉથી જ સમરસ જાહેર થઈ ચૂકી છે.